CELEX: 22006D0112
Language: lt
Date: 1132617600000
Title: 2006/112/EB: 2005 m. lapkričio 22 d.  AKR–EB Ministrų Tarybos sprendimas Nr. 7/2005, dėl antros 250 milijonų eurų išmokos dalies iš sąlyginės devintojo EPF 1 milijardo eurų sumos panaudojimo, kad būtų skirta antra AKR–ES vandens infrastruktūros priemonės lėšų dalis

18.2.2006   
            
            
               LT
            
            
               Europos Sąjungos oficialusis leidinys
            
            
               L 48/21
            
         AKR–EB MINISTRŲ TARYBOS SPRENDIMAS Nr. 7/2005
   2005 m. lapkričio 22 d.
   dėl antros 250 milijonų eurų išmokos dalies iš sąlyginės devintojo EPF 1 milijardo eurų sumos panaudojimo, kad būtų skirta antra AKR–ES vandens infrastruktūros priemonės lėšų dalis
   (2006/112/EB)
   AKR–EB MINISTRŲ TARYBA,
   atsižvelgdama į AKR–EB partnerystės susitarimą (1), ypač į jo I priedo 8 dalį,
   kadangi:
   
               (1)
            
            
               Remiantis ES deklaracija dėl Finansinio protokolo, pridėta kaip AKR–EB partnerystės susitarimo XVIII deklaracija, iš visos 13,500 milijardų eurų sumos, skirtos AKR šalims devintajame Europos plėtros fonde (EPF), tik 12,500 milijardo eurų buvo tuoj pat skirta 2003 m. balandžio 1 d. įsigaliojus Finansiniam protokolui.
            
         
               (2)
            
            
               2004 m. kovo 22 d. ES Taryba pritarė vandens infrastruktūros priemonės AKR šalims įdiegimui, sutikdama skirti 500 milijonų eurų sumą, ir paskyrė pirmąją 250 milijonų eurų išmokos dalį. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos devintojo EPF lėšos AKR šalims gali būti paskirtos.
            
         
               (3)
            
            
               Pirmoji 250 milijonų eurų išmokos dalis buvo skirta ir paskirstyta.
            
         
               (4)
            
            
               Tame pačiame sprendime ES Taryba nusprendė, atsižvelgdama į šalies strategijos dokumentų vidurio laikotarpio apžvalgos išvadas ir į Tarybos iki 2004 m. pabaigos atliktą EPF veiklos rezultatų apžvalgą, iki 2005 metų pabaigos priimti sprendimą dėl antros 250 milijonų eurų išmokos dalies mobilizavimo bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta,
            
         NUSPRENDĖ:
   1 straipsnis
   Antroji 250 milijonų eurų išmoka skiriama iš šių fondų:
   
               1)
            
            
               185 milijonų eurų suma iš Finansinio protokolo 3 dalies a punkte nurodyto ilgalaikės plėtros paramos paketo;
            
         
               2)
            
            
               24 milijonų eurų suma iš Finansinio protokolo 3 dalies b punkte nurodyto regioninio bendradarbiavimo ir integravimo paketo;
            
         
               3)
            
            
               41 milijonų eurų suma iš Finansinio protokolo 3 dalies c punkte nurodytos investicijų infrastruktūros priemonės.
            
         1 ir 3 punktuose nurodytos sumos yra perkeltos į regioninio bendradarbiavimo ir integravimo paketą, skirtą AKR vidaus išmokoms.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2005 m. lapkričio 22 d.
      
         
            AKR–EB Ministrų Tarybos vardu
         
         
            Pirmininkas
         
         A. JOHNSON
         
      
   
   
      (1)  OL L 317, 2000 12 15, p. 3.